ફિક્સ પગારધારકોના પગારવધારાની જાહેરાત કરતાં નાયબ મુખ્યમંત્રી નિતિન પટેલે જણાવ્યું કે, ફિક્સ પગારધારકોના પગારવધારા માટે વિવિધ કર્મચારી મંડળો,સેવાભાવી સંગઠનો વતી રજૂઆતો મળી હતી જેના પગલે રાજ્ય મંત્રીમંડળની બેઠકમાં આ મુદ્દે વિસ્તૃત ચર્ચા કરીને વિવિધ કેડરોમાં ફરજ બજાવતાં કર્મચારીઓના પગારમાં ૬૩ ટકાથી માંડીને ૧૨૪ ટકા સુધીનો વધારો કરવામાં આવ્યો છે. કર્મચારીઓની સેવા પણ સળંગ ગણાશે જેથી કર્મચારીઓને પ્રમોશન અને ભથ્થાનો પણ લાભ મળશે.